**Kisbér Város Polgármestere**

**ELŐTERJESZTÉS**

Kisbér Város Önkormányzat Képviselő-testülete

**2024. április 11-ei** ülésére

Tárgy: Árvai József kérelme – művelési ág váltás

**Tisztelt Képviselő-testület!**

Árvai József kisbéri lakos szeretné megosztani a kisbéri 1719 hrsz. alatti ingatlant és ott egy önálló építési telket kialakítani. Megítélése szerint a megosztás a rendezési terv szerint lehetséges, az előírt paramétereknek a telkek a megosztás után is megfelelnek, azonban a megosztás másik feltétele, hogy mindegyik ingatlannak legyen közterület kapcsolata. Ez jelen esetben akkor tud megvalósulni, ha az önkormányzat tulajdonában lévő 1726/3 hrsz. alatti ingatlan (kórház mögötti terület) jelenlegi kivett udvar művelési ágát közterületre/közútra változtatjuk.

A képen szöveg, diagram, Tervrajz, sematikus rajz látható

Automatikusan generált leírásAz 1726/3 hrsz. alatti ingatlan 1527 m2 nagyságú, árok, zöld terület és egy részén parkoló van. A Főépítészünk az alábbiakat írta a kérelem kapcsán: „*Kisbér Város Önkormányzata Képviselő-testületének 18/2022. (XII. 12.) önkormányzati rendelete a Helyi Építési Szabályzatról számú rendelet alapján Vt-24 jelű településközpont vegyes jelű építési övezetben van ezért a Kisbér 1726/3 hrsz. alatti ingatlan ingatlan-nyilvántartási átvezetése nem lehetséges. Akkor lehetne ha Köu jelű beépítésre nem szánt terület lenne*.” Ehhez a rendezési terv módosítására lenne szükség.

A képen térkép, Légi fotó, fa, Városépítészet látható

Automatikusan generált leírás

Javaslom a Tisztelt Képviselő-testületnek, hogy a következő átfogó rendezési terv módosításakor a kisbéri 1726/3 hrsz. alatti ingatlan Vt övezetből Köu övezetbe történő átvezetése kerüljön felülvizsgálatra.

Kisbér, 2024. április 11.

Sinkovicz Zoltán s.k. Pápai Mónika s.k.

polgármester referens

**Határozati javaslat:**

Kisbér Város Önkormányzat Képviselő-testülete

a kisbéri 1726/3 hrsz. alatti ingatlan művelési ágát a jelenlegi rendezési terv szerinti övezeti besorolás miatt nem tudja átminősíteni.

a következő átfogó rendezési terv módosításakor a kisbéri 1726/3 hrsz. alatti ingatlan Vt övezetből Köu övezetbe történő átvezetését felülvizsgálja.

**Határidő:** folyamatos

**Felelős:** Sinkovicz Zoltán polgármester